burgasdotpro/wikipedia huggingface dataset:
Brunírovanie

Brunírovanie alebo brunovanie (z nem. "brünieren" alebo "bräunieren") alebo čiernenie kovov je povrchová úprava kovu, ktorá obmedzuje povrchovú koróziu. Používa sa na úpravu náradia, nástojov, strelných zbraní alebo kovových starožitností. Podľa zloženia základného kovu je výsledný povrch modročierny až hnedočierny.
Princíp.
Postup spočíva v nanášaní tenkých oxidických vrstiev tvorených zmesnými oxidmi (FeO a Fe3O4) ponorením do roztoku kyselín, hydroxidov alebo horúcej alkalickej taveniny, napríklad zmesi hydroxidu sodného a dusitanu sodného. Na rozdiel od bežnej hrdze (Fe2O3) ktorá sa odlupuje od materského kovu, ostávajú čiernením vytvorené oxidy prichytené na kove a zabraňujú ďalšej oxidácii. Takto zušľachtený povrch sa pokrýva ochrannou vrstvou oleja alebo laku.
Isla el Tigre

Isla el Tigre je menší, široký ostrov v zálive Fonseca v Pacifiku pod správou Hondurasu. Patrí do departmentu Valle, spoločne s niekoľkými malými ostrovčekmi a skalami (napr. "Isla Comandante" na sever od El Tigre). Je to jediný celoročne obývaný ostrov, nachádza sa na ňom obec Amapala, ktorá má približne 2 500 obyvateľov.
Prakticky celý ostrov je tvorený bazaltovým stratovulkánom kónického tvaru a je to zároveň najjužnejšie položená sopka Hondurase. dátum poslednej erupcie nie je známy, no odhaduje sa na holocén.
Labrador

Labrador môže byť:
Karpathos

Karpathos je ostrov ležiaci medzi Rodosom a Krétou; administratívne krajská jednotka. Karpathos má hornaté vnútrozemie s najvyššou horou vysokou .
Karpathos je dlhý s rozlohou . Je scénicky pôsobivý a symbolicky rozdelený do dvoch úplne odlišných častí – južnej a severnej. Akousi pomyselnou deliacou hranicou je najvyššia hora celého súostrovia Dodekanézy, Kali Limni (), a trošku severnejší Profiti Ilias (). Juh ostrova poskytuje najkrajšie pláže. Neďaleko severného pobrežia sa nachádza malý ostrov, ktorý sa nazýva Saria. Nachádzajú sa na ňom ruiny starobylého mesta Palatia.
Hlavným mestom ostrova a prístavom je Pigádia. Je situovaný na južnom pobreží. Juhovýchodne od Pigádie je mestečko Menetes, ktorého história siaha až do stredoveku, a mestečko Arkasa.
Isla Zacate Grande

Isla Zacate Grande je ostrov, nachádzajúci v Pacifiku v zálive Fonseca neďaleko pobrežia Hondurasu, pod ktorého správu patrí. Prakticky celý široký a dlhý ostrov je sopečného pôvodu – je to silne erodovaný stratovulkán vysoký cez . Pobrežie ostrova lemuje sedem menších troskových kužeľov. Vek poslednej erupcie nie je doložený.
Kimono

Kimono () je tradičné japonské slávnostné oblečenie.
Pôvodne slovo "kimono" označovalo akýkoľvek odev, neskôr sa začalo používať na označenie slávnostného dlhého oblečenia vyrobeného najmä z hodvábu. Aj keď dnes už väčšina Japoncov nosí oblečenie západného štýlu, na ulici nájdete aj ľudí oblečených do tradičného japonského kimona. Domáce bavlnené kimono sa nazýva "jukata".
Lago de Yojoa

Lago de Yojoa je jazero, nachádzajúce sa v nadmorskej výške v depresii vytvorenej vulkanickou činnosťou severozápadnej časti Hondurasu. Jeho hĺbka je a s plochou hladiny je to najväčšie jazero Hondurasu. Západná strana jazera je obklopená vrchmi národného parku Santa Bárbara National Park a východná zasa pohorím a národným parkom Cerro Azul Meambar National Park.
Jazero je obľúbená turistická destinácia. Leží neďaleko diaľnice, spájajúcej dve najväčšie mestá v Hondurase – Tegucigalpa aa San Pedro Sula.
Vulkanická činnosť.
Produkty vulkanickej činnosti sa nachádzajú na severnom okraji jazera. Je to skupina pleistocénnych a holocénnych troskových kužeľov a menších stratovulkánov tvorených prevažne bazaltami až andezitmi, prípadne ich trachytickými variantmi. Najvyšší bod je "Cerro Babilonia" ().
Areka

Areka () je rod rastlín z čeľade arekovité ("Arecaceae") zahrnujúci asi 50 druhov. Rastú vo vlhkých tropických lesoch od Malajzie po Šalamúnove ostrovy.
Loren James Shriver

Loren James Shriver (* 23. september 1944, Jefferson, Iowa, USA) je americký letec a bývalý kozmonaut z raketoplánov.
Život.
Mladosť a výcvik.
Po základnej a strednej škole absolvoval vojenskú leteckú akadémiu (USAF Academy) a v roku 1967 tu získal titul inžiniera. Majstrom v odbore astronautických vied sa stal v roku 1968 (Purdue University). Zostal v armáde a na vojenskej základni Edwards Air Force Base pracoval ako testovací pilot. Odtiaľ bol vybraný do tímu kozmonautov NASA ako astronaut – pilot. V tom čase bol kapitánom amerického vojenského letectva, ženatý a mal štyri deti.
Lety do vesmíru.
Svoj prvý let absolvoval v roku 1985 a bola to expedícia vojenská. Na palube raketoplánu Discovery s ním leteli štyria vojaci – Thomas Mattingly, James Buchli, Gary Payton a Ellison Onizuka. Novinári ani nemali, kvôli utajeniu, prístup k miestu štartu. Jedným z dosiahnutých cieľov bolo vypustenie špionážnej družice typu Magnum nad Indický oceán. Štartovali z Kennedyho vesmírneho strediska. Pristáli na základni Edwards. 
Po druhýkrát letel v raketopláne Discovery na jar 1990. Počas päťdenného letu vypustili Hubbleov vesmírny ďalekohľad. Posádka: Loren Shriver, Charles Bolden, Bruce McCandless, Steven Hawley a Kathryn Sullivanová. Štartovali na Floride, pristáli na základni Edwards v Kalifornii.
Tretím letom bola sedemdenná misia STS-46 raketoplánu Atlantis. Sedemčlenná posádka bola v zložení Loren Shriver, Andrew Allen, Jeffrey Hoffman, Marsha Ivinsová, Franklin Chang-Diaz, Claude Nicollier a Talian Franco Malerba. Počas letu na obežnú dráhu vypustili družicu Eureka a na vlečnom lane družicu TSS. Tu potom stiahli naspäť na palubu a pristáli na Floride.
Loren je v histórii zapísaný ako 156. kozmonaut Zeme. Vo vesmíre strávil 16 dní.
Po letoch.
Aj po ukončení aktívnej služby v tíme kozmonautov v NASA ostal v rôznych funkciách a to ako v Houstone, tak aj na myse Canaveral.
Barú (sopka)

Barú (alebo Volcán de Chiriqui) je masívny, v súčasnosti neaktívny stratovulkán, nachádzajúci sa na západe Panamy, asi 20 km juhovýchodne od hraníc s Kostarikou. S výškou 3 474 m je to zároveň najvyšší vrch Panamy. Vrchol prevažne andezitového vulkánu je ukončený 6 km širokou kalderou, s prerušenými stenami na západnej strane. Postkalderové štádium vulkanizmu vytvorilo sériu lávových dómov v dne kaldery.
Mohutná erupcia, ktorá sa odohrala približne 700 rokov pred Kr. zničila ľudské osídlenie severozápadne od úpätia sopky. Posledná erupcia je datovaná na 16. storočie. V súčasnosti je masív Barú predmetom geofyzikálneho prieskumu, zameraného na potencionálne zdroje geotermálnej energie.
Za dobrej viditeľnosti je možné z vrcholu dovidieť na Karibské more, i na Pacifik. Na vrcholku sopky sa teploty pohybujú okolo 0 °C, preto sa tu príležitostne vyskytuje i sneh. Barú a jej najbližše okolie je národným parkom. Bol vyhlasený v roku 1976 a má rozlohu 14 322 ha.
Areka betelová

Areka betelová (iné názvy: palma betelová, palma areková, areka obyčajná; mimo taxonómie: areková palma, betelová palma; nepresne: "betelový strom"; lat. "Areca catechu" L. 1753) je palma z čeľade arekovité ("Arecaceae"). 
Semeno jej plodu, príp. samotný plod, sa nazýva betelový orech (iné názvy: orech betel, arekový orech, arekový oriešok, pinangový oriešok, pinang, betel); používa sa ako droga.
Čákiho palác (Rázusovo nábrežie)

Čákiho palác (staršie Csákyho palác) bol palác na rohu zaniknutej Lodnej ulice a Rázusovho nábrežia v Starom Meste v Bratislave, svojho času za hradbami mesta na brehu Dunaja. Patril grófovi Edmundovi Csákymu.
Bol to nízky jednoposchodový dom, po druhej svetovej vojne značne zanedbaný, pričom palác ani nepripomínal. Voda z Dunaja často zaplavovala prízemné miestnosti. Západná časť bola trojosová, zošikmená, zdôraznená vyššou balustrovou atikou, v strede stál trojuholníkový štít, v ktorom bola rokoková kartuša a znak Čákiovcov. Fasáda bola upravená v novobarokovom štýle v 80. rokoch 19. storočia. Na fasáde boli štukové prvky rovnaké ako na zadnom trakte Palugyaovho paláca na Zelenej ulici. Na prvom poschodí bol balkón, ktorý mal kované zábradlie v neorokokovom štýle, po demolácii budovy bolo použité ako zábradlie balkóna na nádvorí Slovenskej národnej galérie. (Podľa informácii z archívu SNG bolo zábradlie v noci 10. septembra 1954 ukradnuté a o pár dní namontované na balkón SNG. Oficiálne o udalosti informoval Stavokombinát mesta 21. apríla 1955 s tým, že Bytový komunálny podnik ÚNV dal súhlas 10. septembra 1954 na odmontovanie balkóna z domu na Rázusovom nábreží č. 8. Súhlas bol podmienený tým, že ho dajú do používateľného stavu.) Pravdepodobne ho vyrobila bratislavská firma "Márton a syn" podľa projektu architekta Rumpelmayera. Zachoval sa fragment rokokovej štukovej výzdoby salónika na prvom poschodí, ktorý bol uložený v podkroví Slovenského národného múzea na Vajanského nábreží, no neskôr bol vyhodený, pravdepodobne v roku 1973.
La Yeguada (sopka)

La Yeguada (alebo Chitra-Calobre) je masívny stratovulkanický komplex, nachádzajúci sa v centrálnej časti Panamy, severne od polostrova Azuero. Komplex je tvorený prevažne bazaltovými horninami a vznikol približne pred 200 000 rokmi. Najmladší člen komplexu je troskový kužeľ "Media Luna", vek ktorého bol stanovený rádiometrickým datovaním na 300 až 350 rokov. V súčasnosti je oblasť La Yeguada predmetom geofzyzikálneho prieskumu, zameraného na geotermálnu energiu.
El Valle (sopka)

El Valle je masívny, v súčasnosti neaktívny stratovulkán, nachádzajúci sa v centrálnej časti Panamy, asi juhozápadne od hlavného mesta Panama. Sopka leží na staršej, širokej pleistocénnej kaldere "El Valle de Antón", ktorá vznikla približne pred 1,1 mil. rokmi.
Postkalderové štádium vulkanizmu prinieslo vznik komplexu troch dacitových lávových dómov "Cerro Pajita", "Cerro Gaital", a "Cerro Caracoral", ako aj sériu freatických erupcií plínijského typu, ktoré vyprodukovali značné objemy pyroklastických prúdov (ich depozity sa nachádzajú vo vzdialenosti až južným smerom, neďaleko pobrežia Pacifiku). Freatomagmatická činnosť sa ukončila približne pred 13 000 rokmi. V súčasnosti je oblasť El Valle predmetom geofyzikálneho prieskumu.
César Vallejo

César Abraham Vallejo Mendoza (* 16. marec 1892, Santiago de Chuco, Peru – † 15. apríl 1938, Paríž, Francúzsko) bol peruánsky básnik, spisovateľ, dramatik a novinár.
Život.
Bol členom peruánskej intelektuálnej skupiny "Grupo Norte" a predstaviteľom avantgardy. Počas svojho života vydal len tri knihy básní, napriek tomu je vnímaný ako jeden z najväčších juhoamerických básnikov - Thomas Merton ho napríklad nazval „najväčším básnikom od čias Danteho“. Záver života strávil v Európe.
Amrafel

Amrafel je podľa Tanachu (Starého zákona) meno kráľa krajiny Sineár, ktorá sa nachádzala na území starovekej Mezopotámie. Spomína sa v knihe Genezis (14,1).
Niekedy sa stotožňuje s babylónskym kráľom Chammu-rabim, ale tento názor modernejší autori považujú za prekonaný, keďže mimo Biblie žiadne zdroje nepotvrdzujú jeho existenciu.
Quintus Lutatius Catulus

Quintus Lutatius Catulus (* 150 pred Kr.– † 87 pred Kr.) bol rímsky štátnik, vojvodca a literát, jeden z významných členov rodu prestížneho senátorského rodu Lutatiov ("gens Lutatia"). V roku 102 pred Kr. zastával spolu s Gaiom Mariom úrad konzula.
Catulus sa spolu s Mariom zúčastnil ako veliteľ vojny s Kimbrami a Teutónmi. Po boku tohto generála zvíťazil roku 101 pred Kr. neďaleko Vercellae nad Kimbrami a spolu s ním v Ríme triumfoval. Najväčšie pocty za víťazstvo ale boli pridelené Mariovi. Roztrpčený Catulus sa stal Mariovým horlivým kritikom a priklonil sa k strane jeho odporcu, Cornelia Sullu. Počas bojov medzi priaznivcami dvoch mocných mužov sa dostal Catulus na zoznam proskribovaných. Keď ho odmietol roku 87 Marius omilostiť, spáchal samovraždu.
Catulus si vzal za manželku Serviliu, s ktorou mal syna Quinta Lutatia Catula a dcéru Lutatiu. Lutatius Catulus mladší pokračoval v otcových šľapajach a stal sa konzulom v roku 78 pred Kr. a cenzorom v roku 65 pred Kr. Lutatiu si za manželku vzal významný rečník, Ciceronov protivník, Quintus Hortensius Hortalus.
Z bohatstva získaného vo vojenských ťaženia dal Catulus v Ríme vybudovať dve stavby, ktoré boli známe ako Monumenta Catuli (Catulove pamätníky): "Aedes Fortunae Huiusce Diei" (Chrám Šťasteny prítomného dňa), ktorý mal byť oslavou víťazstva pri Vercellae, a "Porticus Catuli" (Catulovo stĺporadie), vystavané z peňazí získaných z ťaženia proti Kimbrom.
Literárna činnosť.
Catulus sa preslávil nielen ako štátnik a vojvodca, ale tiež ako filozof, rečník, básnik a historik. Okolo seba zhromaždil krúžok aristokratov s podobnými literárnymi záujmami, predchodcov budúcich mladorímskych básnikov. Catulus zaviedol do rímskej literatúry epigram a sám ich tvoril podľa gréckeho vzoru. Dochovali sa dva: jeden oslavujúci známeho herca Quinta Roscia, druhý s erotickou témou napodobujúci Kallimacha.
Catulus je tiež autorom historiografického diela "De consulatu et de rebus gestis suis" (O konzuláte a svojich vlastných činoch). Vzorom tejto jeho práce je historiografické dielo Xenofóna.
Nanizmus

Nanizmus alebo nanosomia je choroba, ktorá vzniká pri izolovanom nedostatku rastového hormónu (somatotropného) alebo pri poruche celej adenohypofýzy. Pacienti sú malí, nápadne zaostávajú v raste po 3. mesiaci života. Postava býva súmerná, hoci rast trupu zaostáva oproti končatinám. Hlava má normálne rozmery, preto je relatívne k telu väčšia. Tvár ma bábikovitý vzhľad, býva vyklenuté čelo.
Diagnostika.
Určí sa vyšetrením koncentrácie rastového hormónu, najlepšie po stimulácií.
Terapia.
Je substitučná. Účinný je len ľudský rastový hormón. V súčasnosti sa používajú len biosyntetické prípravky.
Ľudia postihnutí touto chorobou potom vyrastú do výšky len okolo 100 cm (prípadne aj nižšej výšky).
Volcacius Sedigitus

Volcacius Sedigitus bol rímsky literárny kritik, autor veršovaného diela "De poetis" (O básnikoch). Patril k aristokratom združeným okolo osoby Quinta Lutatia Catula. O živote Volcacia Sedigita nič nevieme. Z jeho práce sa zachovali iba úryvky citované inými autormi. Spis O básnikoch bol písaný jambickým senárom.
Blizard

Blizard je druh silného a studeného vetra sprevádzaného silným snežením, najmä v Severnej Amerike, ale zvyknú sa vyskytovať aj v Strednej Európe. Blizardy vznikajú, keď sa systém vysokého tlaku dostane do styku s oblasťou nízkeho tlaku, následne dochádza k advekcii vzduchových hmôt z oblasti vysokého do nízkeho tlaku. Termín blizard sa niekedy nesprávne používa na označenie všetkých veľkých snežných búrok, z ktorých však mnohé nespĺňajú kritériá blizardu.
Vznik.
Severná Amerika.
V Severnej Amerike vzniká tým, keď teplý vzduch prúdi smerom z Mexického zálivu do vnútrozemia. Keď sa tento vzduch stretne s oblačnosťou a studeným vzduchom z Kanadských prérií, tak sa táto oblačnosť začne otáčať do proti smeru hodinových ručičiek. Vtedy je blizard na svete.
Stredná Európa.
V poslednej dobe dôsledkom veľkých výkyvov teplôt sa začínajú blizardy vyskytovať aj v Európe. Ale nie v takom množstve. Vznikajú skoro na rovnaký princíp ako v Severnej Amerike. 
Vzniká vtedy, keď smerom z Ruska a Ukrajiny prúdi do Strednej Európy studený a suchý arktický vzduch. Následne vzniká tlaková výš. Často sa stáva, že sa tento vzduch stretne s vlhkým vzduchom z Atlantiku. Prúdy z Atlantiku so sebou často prinášajú aj oblasť nízkeho tlaku vzduchu. Keď sa tieto prúdy stretnú, tiež sa začnú točiť do proti smeru hodinových ručičiek. Veľa krát sú tieto blizardy sprevádzané len hustým snežením. Silný vietor sa vyskytuje ojedinele.
Pálfiho palác (Gorkého)

Pálfiho palác (staršie Pálffyho palác) bol neogotický palác na Gorkého ulici v Starom Meste v Bratislave.
Bol postavený v 60. rokoch 19. storočia pre grófa Štefana Pálfiho, prešporského župana. Miesto, kde sa palác nachádza, sa pôvodne nazývalo Komenského námestie. Bol postavený v romantickom slohu gotických rytierských hradov. V roku 1942 bola na mieste paláca postavená budova Slovenskej hypotečnej a komunálnej banky podľa projektu architekta Emila Belluša. Do fasády na dvore bol zamurovaný kamenný erb rodiny Pálfiovcov, ktorý pôvodne zdobil štít paláca. Neskôr bol erb znehodnotený natretím nazeleno.
Fairbanks

Fairbanks je druhé najväčšie mesto Aljašky, ekonomické a správne centrum vnútrozemia. Žije tu 31 324 obyvateľov . 
Leží na rieke Chena, pri sútoku s riekou Tanana. Mesto je konečnou stanicou Aljašskej železnice (dokončená 1923), Richardson Highway je napojená na Alaska Highway (dokončená 1942). Fairbanks je centrom rozsiahleho výskumu nerastného bohatstva, bolo tu i stavebné riaditeľstvo pri stavbe aljašského ropovodu (dokončený 1977), vedúceho z Prudhoe Bay do Valdezu. Sídli tu aj Aljašská univerzita a ďalšie vedecké inštitúcie. Neďaleko leží základňa US letectva. Sídlo bolo založené v roku 1902 s objavením zlata, ako ťažobný tábor. V roku 1903 sa stalo mestom. Pomenované bolo po viceprezidentovi Spojených štátov (1905 – 1909) Charlesovi W. Fairbanksovi.
V meste žije 73 % belochov, 13 % černochov, 9 % pôvodných obyvateľov, 3 % aziatov.
Palác Motešických

Palác Motešických je palác na Gorkého ulici č. 5 v Starom Meste v Bratislave. Je chránený ako národná kultúrna pamiatka.
Bol postavený v prvej polovici 19. storočia v štýle empíru za divadlom. Do roku 2008 stál v pôvodnej podobe, v posledných rokoch sa zrealizovala jeho rekonštrukcia a zvýšenie o niekoľko podlaží.
Dejiny.
História Paláca:
Palác Motešických (1840)
Národná kultúrna pamiatka
Na mieste súčasného Paláca Motešických stál v stredoveku najznámejší prešporský hostinec U divého muža. Počas kráľovských korunovácií a snemov sa v ňom ubytovávali najvýznamnejší návštevníci hlavného mesta. Neskôr tu býval kartograf Samuel Mikovíni, tvorca bratislavského poludníka, na základe ktorého vznikli prvé mapy uhorských stolíc. Dnešný palác dala v roku 1840 postaviť barónska rodina Motešických. V ňom sa v kasíne magnátov a v pánskom jazdeckom klube stretávala najvyššia šľachta. V roku 2010 sa po kompletnej rekonštrukcii vrátil do Pálaca život.
Rekonštrukcia Paláca Motešických.
Palác Motešických vznikol počas Habsburskej monarchie, kedy dostal do vienka distingvovaný priam aristokratický dizajn, ktorý v sebe spája prvky nadčasovosti a elegancie 19. storočia. Datuje sa už 171 rokov a jeho dôsledná a náročná rekonštrukcia trvala 7 rokov. Pred rekonštrukciou došlo ku kontroverznému vysťahovaniu majiteľov bytov, keď developer (ako jeden z vtedajších spolumajiteľov) schválil zvýšenie príspevku do fondu opráv domu o 935 Sk (30,82 eura) za m2 z pôvodných 10 Sk (0,33 eura), čiže takmer stonásobne, následkom čoho boli ostatní obyvatelia bytov nútení budovu opustiť.
Náročnosť stavby vyplývala z toho, že rekonštrukcia bola lokalizovaná v historickom centre, spojenom s mnohými stavebnými obmedzeniami. Za týchto podmienok sa podarilo podkopať národnú kultúrnu pamiatku zo začiatku 19. storočia a zastabilizovať ju, umiestniť pod ňu štvorpodlažnú podzemnú garáž, výťahmi garáž prepojiť s historickou budovou a zreštaurovať ju od fasád až po schodiská pod odborným dohľadom pamiatkarov. To všetko v najdrahšej lokalite pešej zóny. Následne bol tento historický objekt vybavený rôznorodými technologickými výdobytkami ako napr. vákuové výťahy v trojpodlažných bytoch alebo chladené stropy, ktoré majú výšku takmer štyri metre.
Súčasnosť.
Ide o komplex 22 luxusných apartmánov patriacich medzi najluxusnejšie na Slovensku a v strednej Európe, ktoré poskytujú služby 5 hviezdičkového hotela s historickou atmosférou.
Bořek Šípek.
Svetoznámy architekt, výtvarník a dizajnér, ktorý je dizajnérom holandských múzeí alebo Pražského hradu vytvoril pre Palác Motešických symbol - rozkvitnuté kvety ľalií. Vystupujú z osvetlenej sklenej plastiky na priečelí budovy, ale stali sa rovnako súčasťou honosných svietidiel v interiéri budovy.
Gajim

Gajim je IM klient pre XMPP protokol (Jabber), používajúci GTK+ toolkit. Je šírený ako slobodný softvér určený pre operačný systém GNU/Linux, BSD a Windows. Meno Gajim je rekurzívny akronym z "Gajim's a jabber instant messenger".
Externé odkazy.
Oficiálne stránky Gajimu
Vystužená vzducholoď

Vystužená vzducholoď je typ vzducholode, ktorá je vybavená kompletnou kostrou. Tá jej zaisťuje zachovanie aerodynamického tvaru za všetkých okolností. Vnútri telesa vzducholode sú umiestnené plynové vaky (plynové oddiely), ktoré však nemajú vplyv na tvar vzducholode. Preto sa vystužená vzducholoď zaobíde bez balonetov. Vystužené vzducholode boli najväčšie lietajúce stroje, ktoré kedy boli vyrobené.
Kathryn Dwyer Sullivanová

Kathryn Dwyer Sullivanová (* 3. október 1951, Paterson, New Jersey, USA) je profesorka geológie a bývalá americká astronautka z letov s raketoplánmi.
Život.
Mladosť a výcvik.
Po základnej a strednej škole absolvovala kalifornskú univerzitu v Santa Cruz, odbor geofyzika. Na Dalhousie University v Halifaxee v Kanade absolvovala postgraduál. Do tímu kozmonautov NASA bola doktorka Sullivanová vybraná v januári 1978 ako astronaut špecialista.
Lety do vesmíru.
Po prvýkrát letela v Challengeri v roku 1984 a tým sa stala 151. kozmonautom Zeme, piatou medzi ženami. V posádke STS-41-B bolo šesť ľudí, veliteľ Robert Crippen, ďalej Paul Scully-Power z Austrálie, Marc Garneau z Kanady, z USA Kathryn Sullivanová, Sally Kristen Ridová, David Leestma a Jon McBride. Počas osemdenného letu vypustili družicu ERBS. Úspešne pristáli na myse Canaveral na Floride.
Po druhýkrát letela v raketopláne Discovery na jar 1990. Počas päťdenného letu STS-31 vypustili Hubbleov vesmírny ďalekohľad. Posádka: Loren Shriver, Charles Bolden, Bruce McCandless, Steven Hawley a Kathryn Sullivanová. Štartovali na Floride, pristáli na základni Edwards Air Force Base v Kalifornii.
Po tretíkrát a naposledy letela na raketopláne Atlantis. Jeho posádka: veliteľ plk. nám. pechoty Charles Bolden, pilot pplk. USAF Brian Duffy, ďalej dr. Kathryn Sullivanová (vo funkcii veliteľa užitočného nákladu), kpt. David Leestma, Michael Foale, dr. Byron Lichtenberg a dr. Dirk Frimout, prvý Belgičan letiaci do vesmíru. Táto osemdenná misia STS-45 so sebou viezla laboratórium Spacelab a program bol naplnený množstvom experimentov. Štart aj pristátie boli na Floride.
Po letoch.
Po odchode z NASA po svojom poslednom lete sa stala vedeckou pracovníčkou v NOAA vo Washingtone a to do roku 1996. Potom nastúpila ako prezidentka vedeckej organizácie CEO v Ohiu, po roku 1999 bola v spoločnosti American Electric Power Co., Inc. a McDermott International, Inc., New Orleans.
Rudolf Cortés

Rudolf Cortés (nesprávne uvádzaný ako Cortéz) rodným menom Rudolf Kraisinger, (* 16. marec 1921, Plzeň - † 12. december 1986, Krásná Lípa) bol český herec a spevák populárnych piesní. Mal hlas barytónového rozsahu. Okrem spievania bol aj hercom, zahral si niekoľko epizódnych rolí v českých filmoch. Bol pôvodným divadelným predstaviteľom ústrednej postavy v hre "Limonádový Joe aneb Koňská opera". V "rovnomennom filme" úlohu hral aj spieval Karel Fiala, Rudolf Cortés si zahral v tomto filme iba epizódnu rolu.
Meno.
Otec Rudolfa Cortésa - sa volal Rudolf Kraisinger a bol debnár, syn Víta Kraisingera a Marie rod. Kreismannovej z Plzne. Matka Rudolfa Cortésa - sa volala Mercedes rod. Cortés, narodila sa v Sao Paolo v Brazílii, bola dcéra Manuela Cortésa reštauratéra v Sao Pablo a Marie rod. Rodrigézovej narodenej v Španielsku. 
V roku 1955 sa Rudolf Kraisinger oficiálne premenoval na Rudolfa Cortésa: - 12. septembra 1955 "Odbor pro vnitřní věci rady Obvodního národního výboru" v Prahe 3 povolil oficiálne prijať a používať meno Cortés namiesto Kraisinger. Toto meno dovolil používať tiež manželke Dagmar, dcére Dagmar a synovi Rudolfovi. 
Životopis.
Jeho otec Rudolf sa v čase keď pracoval v Južnej Amerike ako debnár, zoznámil s Mercedes Cortésovou s ktorou sa potom oženil a spolu žili v Čechách. Narodili sa im dvaja synovia. Od 15.8.1935 do 25.11.1942 sa Rudolf najprv vyučil a potom pracoval ako samostatný kožušník vo Velkozávodě s kožešinami v Prahe. Od roku 1940 začal spievať v speváckom spolku Smetana, kde spieval I.bas a potom chodil aj do Komornej spevohry.
Rodina, koníčky.
Prvýkrát sa oženil 22. decembra 1945 a za manželku si vzal Dagmar. V roku 1947 sa im narodilo prvé dieťa, dcéra Dagmar, v roku 1951 druhé dieťa, syn Rudolf ml. V roku 1965 sa manželia rozviedli. Neskôr sa znova oženil, jeho druhá manželka sa volá Alena. Narodil sa im syn David Cortés. Rudolf Cortés bol vášnivým rybárom, na každú cestu autom si brával so sebou tašku s rybárskymi prútmi a udicami.
San Diego (sopka)

San Diego je vulkanické pole, nachádzajúce v západnej časti Salvádora, sa neďaleko hranice s Guatemalou. Pole pozostáva z niekoľkých troskových kužeľov a lávových dómov prevažne bazaltového zloženia. Je rozdelené na dve časti, prvá sa nachádza v okolí jazera Lego Güija (ktoré bolo vytvorené prehradením toku rieky lávovými prúdmi vyprodukovanými vulkanizmom poľa) a druhá severne od jazera neďaleko hraníc s Guatemalou. Dátum poslednej erupcie nie je známy, no vulkanické produkty vykazujú pomerne mladý vek (len niekoľko tisíc rokov).
Váš dům šel spát

„Váš dům šel spát“ je pieseň speváka Rudofa Cortésa. Vznikla v 50. rokoch 20. storočia, text napísal herec, moderátor a textár Vladimír Dvořák, hudbu zložil skladateľ Alfons Jindra.
Pesnička poeticky rozpráva o tom, ako milý odkazuje svojej milej, že ju má rád aj keď s ňou práve v tej chvíli nie je.
Táto pieseň aj hlavnou melódiou dvanásťdielneho programu Českej televízie "Dům plný písniček", ktorý v roku 1994 pripravil Ondřej Suchý v spolupráci s Jiřím Černým. Program bol zameraný na české pesničky 50. a 60. rokov. Vystupovali v ňom v klipoch napr. Waldemar Matuška, Richard Adam, Jiří Korn a iní.
El Cerrón

El Cerrón môže byť:
Cerro Singüil

Cerro Singüil (alebo El Cerrón) je menšie vulkanické pole, nachádzajúce sa v Salvádore neďaleko hraníc s Guatemalou, asi juhovýchodne od vulkánu Chingo. Pole je tvorené niekoľkými troskovými kužeľmi a explozívnymi krátermi prevažne bazaltového zloženia. Vek hornín sa odhaduje na holocén.
Setkání po letech

Setkání po letech je štúdiový album Rudolfa Cortésa, ktorý vyšiel v roku 1971 ako LP.
Vzpomínky mi zůstanou

Vzpomínky mi zůstanou je štúdiový album Rudolfa Cortésa, ktorý vyšiel v roku 1988 ako LP.
Cordillera de Apaneca

Cordillera de Apaneca je pohorie vulkanického pôvodu, nachádzajúce sa v juhozápadnej časti Salvádora, neďaleko hraníc s Guatemalou. Masív je tvorený širokým diapazónom vulkanitov (od bazaltov až po andezity). Pohorie má dĺžku asi , tiahne sa v smere východ-západ a najvyšší vrch je Cerro de Aguila ().
Na západnom okraji sa nachádza dacitovo ryolitová pleistocénna kaldera "Concepción de Ataco" s rozmermi 5 ×  spolu s pridruženými postkalderovými lávovými dómami andezitovo-dacitového zloženia. Najmladšie členy komplexu sú už spomenutý Cerro de Aguila, "Cerro los Naranjos"a "Laguna Verde". Na severných úbočiach sa vyskytujú početné fumarolické a hydrotermálne polia.
Váš dům šel spát (album)

Váš dům šel spát je štúdiový album Rudolfa Cortésa, ktorý vyšiel v roku 2000 ako CD.
Rudolf Cortéz (album)

Rudolf Cortéz je štúdiový CD album Rudolfa Cortésa, ktorý vyšiel v roku 2000 v edícii Portréty českých hvězd. Meno interpreta je v názve albumu nesprávne uvedené ako Cortéz.
Gold (Rudolf Cortés)

Rudolf Cortés - Gold je štúdiový album Rudolfa Cortésa, ktorý vyšiel v roku 2004 ako CD v edícii Popronu - Gold. Album vyšiel pod nesprávne napísaným menom interpreta - Cortéz - ("Rudolf Cortéz - Gold").
Čert ví proč

Čert ví proč je štúdiový album Rudolfa Cortésa, ktorý vyšiel v roku 2005 ako CD.
Portréty českých hvězd

Portréty českých hvězd je edícia hudobných albumov českého vydavateľstva Music Multimedia (Areca Multimedia).
Bogdanovič (mesto)

Bogdanovič () je mesto vo Sverdlovskej oblasti v Rusku. Nachádza sa na rieke Kunara (prítok Pyšmy), 99 km východne od Jekaterinburgu. Počet obyvateľov je 32 856 (2002). V roku 1989 35 983.
Založenie sa datuje do roku 1883-1885 ako železničná stanica, otvorená v roku 1885, status mesta získal Bogdanovič v roku 1947.
Bogdanovič

Bogdanovič môže byť:
Winslow (Nebraska)

Winslow je obec v Greeley County, v štáte Nebraska, v USA. Počet obyvateľov je 104 (v roku 2000). Rozloha osady je 0,2 km² (0,1 mi²). Má 41 domácností a 33 rodín. Hustota obyvateľstva v osade je 669,2 ob./km². Rasovo je väčšina obyvateľov belosi (99,04%).
V 31,8% domácností boli deti do 18 rokov, v 61% žili zosobášený manželia žijúci spolu, v 7,3% žili osamelé ženy. V 7,3% domácností, žili osoby staršie 65 rokov.
Rozdelenie podľa veku:
Priemerný vek 36 rokov. Na 100 žien pripadá 87,6 mužov. Na 100 žien starších 18 pripadá 105,1 mužov.
Priemerný zárobok na domácnosť bol 25 000 $ (ročne), na rodinu 50 625 $. Muži 25 000 $, ženy 20 000 $. Priemerný zárobok na osobu 14 766 $. 5% rodín.
Soňa Červená

Soňa Červená (* 9. september 1925, Praha – † 7. máj 2023, Praha) bola česká herečka a operná speváčka, mezzosopránistka, dcéra známeho českého spisovateľa a kabaretiéra Jiřího Červeného a pravnučka známeho královéhradeckého výrobcu a vynálezcu hudobných nástrojov ("plechových dychových nástrojov" – pozn. česky – "žesťový nástroj"). Po niekoľkých desiatkach rokov strávených v emigrácii sa vrátila späť do vlasti a do konca života aktívne vystupovala. V roku 2004 obdržala cenu Thálie ako zvláštnu cenu kolégia.
Jiří Červený

Jiří Červený (* 14. august 1887, Hradec Králové – † 6. máj 1962, Praha) bol český kabaretiér, humorista, spisovateľ a hudobný skladateľ, otec herečky a opernej speváčky Soni Červenej, vnuk známého výrobcu a vynálezcu hudobných nástrojov ("plechových dychových nástrojov" – pozn. česky – "Žesťový nástroj"). z Hradca Králové. 
Pôvodným povoláním bol právnik. V roku 1909 založil kabaret Červená sedma, v rokoch 19181922 bol jeho riaditeľom. Po zániku "Červenej sedmy" prevádzkoval v rokoch 19231949 súkromnú advokátnu prax.
Tvorba.
veselohry a scénky: 
piesne:
poviedky:
Je tiež autorom vzpomienkových kníh "Červená sedma" (1959) a "Paměti mansardy" (1962).
Riečnica

Riečnica je časť Novej Bystrice. Pôvodne to bola obec v okrese Čadca, v roku 1981 bol začlenená do obce Nová Bystrica, v roku 1985 bola ako osada zrušená v dôsledku výstavby vodnej nádrže Nová Bystrica.
Zoznam piesní Rudolfa Cortésa

Toto je zoznam piesní speváka Rudolfa Cortésa.
Zoznam.
(h:/t:) - doteraz nezistený autor hudby alebo textu
Gryf

Gryf alebo grif ( - gryps, , perz. ☀رخ "roch") je v staroegyptskej, starogréckej a blízkovýchodnej mytológii mýtické zviera s časťami tiel rôznych živočíchov výtvarne zobrazované v plastike a ornamentike. V Egypte išlo spravidla o kombináciu leva či vtáka s človekom; v Mezopotámii o kombinácie leva či býka s človekom, leva s dravým vtákom, škorpióna s človekom, rôznych drakov a pod.; v Indii a Perzii o kombináciu leva či býka s dravými vtákmi; v Grécku to bol lev s hlavou orla.
Pravdepodobne pochádza z miestnej mytológie starovekého Blízkého Východu.
V stredoveku a novoveku sa gryf používal aj v podobe heraldickej figúry v erboch.
Karel Hála

Karel Hála (* 2. október 1933, Hradec Králové – † 6. júl 2008, Praha) bol český spevák. Na českej scéne popmusic pôsobil od 50. rokov 20. storočia až do svojej smrti, je považovaný za jedného z najlepších českých spevákov swingu druhej polovice 20. storočia.
Po štúdiách na konzervatóriu začínal ako muzikálový a operetný spevák v Armádnej opere, pôsobil aj v Hudobnom divadle v Karlíne. Potom vystriedal celý rad pražských scén, okrem iného aj Divadlo ABC a Rokoko. Zahral si aj niekoľko epizódnych rolí vo filme, v niekoľkých českých filmoch aj spieval.
Počas svojho života spieval s mnohými poprednými českými tanečnými orchestrami. Snáď najvýznamnejšia bola jeho spolupráca s Orchestrom Karla Vlacha a orchestrom Karla Krautgartnera.
FR centrum

FR centrum ("František Rychtařík producentské centrum") je hudobné vydavateľstvo založené v roku 1995. Vydávalo staršie reedície nahrávok firmy Supraphon a Bonton pre firmu "Bonton Music". Od roku 1998 je samostatné vydavateľstvo. Vydáva prevažne tituly z archívu Supraphonu, Bontonu, Českej televízie a Českého rozhlasu. Okrem vydávania albumov vo svojom vlastnom vydavateľstve, tiež pracuje aj pre iné vydavateľstvá na digitálnom čistení a prepisovaní starších nahrávok.
Spolupráca.
Radioservis, Universal Music a daľší.
Taran

Taran môže byť:
František Rychtařík

František Rychtařík (* 30. apríl 1945 – † 11. marec 2008, Praha) bol český hudobný producent a vydavateľ.
Životopis.
Ako producent pracoval napr. s Annou K, Wanastowim Vjecym a inými. V roku 1989 ako spolumajiteľ založil firmu Popron, ktorá začiatkom 90. rokov patrila medzi najväčšie gramofónové firmy v Česku. Neskôr predal podiel a v roku 1995 založil vlastnú firmu FR centrum. Spolupracoval na reedíciach pre firmu Bonton Music. Od roku 1998 začal vydávať tituly vo vlastnom vydavateľstve.
Ako spolumajiteľ FR centra vo významnej miere prispel k reedíciam starších gramofónových albumov interpretov, ktorí chýbali v predejniach. Aj keď ide o menšinový žáner tak to prispelo k obohateniu trhu, na ktorom tieto tituly chýbali. Vyšli tu interpreti ako napr. Gondolán, Cortés, Ludvík a mnohí iní.
IRAS

IRAS (InfraRed Astronomical Satellite) je infračervená družica na obežnej dráhe okolo Zeme. Od svojho vypustenia v roku 1983 raketou Delta zaznamenala státisíce opticky neviditeľných . Ako prvá nasnímala aj samotné jadro našej Galaxie. Objavila aj 6 nových komét a získalo nové údaje o ďalších 25 už známych kométach. 
Samotný infračervený ďalekohľad je umiestnený v Dewarovej nádobe obsahujúcej 500 litrov tekutého hélia, aby nasnímané údaje neprekrylo infračervené žiarenie samotnej družice. Infračervený ďalekohľad tvoriaci hlavnú časť jej vedeckého vybavenia má priemer objektívu 570 mm a sekundárne zrkadlo odráža lúče na sústavu celkove 70 detektorov, z ktorých 8 pracuje vo viditeľnej časti spektra a ostatné v infračervenej.
Popis objektu.
Družica má tvar valca s priemerom 2,16 metra a dĺžkou 3,60 metra. Elektrickú energiu jej dodávajú solárne panely s rozpätím 3,24 m. Jej riadenie zabezpečujú dva počítače s kapacitou pamäte 2×32 kilobajtov. Zaznamenané údaje sa ukladajú na dve magnetopáskové jednotky, ktoré majú celkovú kapacitu 450 Mbit. Na Zem sa údaje prenášajú rýchlosťou 4 kbit/s. Hlavným vedeckým prístrojom je infračervený ďalekohľad. Primárne zrkadlo s priemerom 570 milimetrov a ohniskovou vzdialenosťou 5,5 metra je vyrobené z berýlia. Zorné pole ďalekohľadu má šírku 63', čo je asi dvojnásobok priemeru mesačného kotúča v splne. Sekundárne zrkadlo odráža lúče na súbor meracích prístrojov, ktorý tvorí 62 infračervených detektorov, 8 optických detektorov a 3 doplnkové experimenty súhrnne označené DAX (Dutch Additional Experiment).
Hlavné prijímacie stanice a riadiace stredisko OCC (Operations Control Centre) je umiestnené v Chiltone vo Veľkej Británii. 
Priebeh misie.
Družica odštartovala s nosnou raketou Delta z kozmodrómu Western Test Range 26. januára 1983 v čase 02:17 UT. Dráha, na ktorú bola družica navedená, bola veľmi blízka polárnej dráhe so sklonom k rovníku okolo 99°. 5 dní po štarte bol otvorený poklop ďalekohľadu a družica zahájila kalibračné merania. 10. februára IRAS zahájila pravidelné vedecké pozorovania.
Dĺžka trvania aktívnej činnosti bola obmedzená množstvom tekutého hélia, ktorého spotreba mala rýchlosť približne 300 g za deň. Doba činnosti družice trvala 10 mesiacov, počas nej stihla 4-krát zmapovať 96 % oblohy, pričom zaznamenala 350 000 infračervených zdrojov. K jej významným objavom patrí objav protoplanetárneho disku okolo hviezdy Vegy, alebo zhluky teplého plynu nazvané infračervené cirry, ktoré sú roztrúsené po celej oblohe. IRAS bola tiež prvou družicou, ktorá objavila kométu. Stalo sa tak 25. apríla a kométa dostala označenie 1983d IRAS-Araki-Alcock. 
22. novembra zásoby tekutého hélia došli, vedci však pokračovali v pozorovaní až kým teplota stúpla na 11 K (262 °C). 23. novembra družica ukončila svoju činnosť a ako neaktívne teleso naďalej obieha okolo Zeme po dráhe s perigeom zhruba 876 km, apogeom 911 km a sklonom 99,07°.
Všetky údaje získané družicou IRAS sú uložené v NSSDC (National Space Science Data Center) v Goddard Space Flight Center. Prevažná časť prístupných údajov sa dá získať prostredníctvom internetu.
Emil Ludvík

Emil Ludvík (* 16. august 1917, Praha – † 15. apríl 2007, Česká Lípa) bol český hudobný skladateľ, aranžér a dirigent, obhajca ľudských práv a odporca komunistického režimu.
Životopis.
Narodil sa v Prahe. Študoval právo a potom hudobnú vedu na Filozofickej fakulte Karlovej univerzity.
Koncom roku 1939 založil študentský Hot kvintet. Počas roka 1940 z neho vznikol Orchester Emila Ludvíka. V tomto orchestri pôsobili napr. Jan Hammer (st.), Vladimír Horčík, Jiří Verberger, Miroslav Vrba, speváci Václav Irmanov, Zdena Vincíková.
Ako prvý trubkár začínal hrať v orchestri Emila Ludvíka Fritz Weiss. Ako Žid nemohol s orchestrom verejne vystupovať, preto sa venoval aspoň skladateľskej práci. Táto spolupráca s orchestrom pokračovala aj po jeho deportácii do Terezína.
Po 2. svetovej vojne bol tajomníkom prezidenta Edvarda Beneša; v roku 1948 mu okrem iného navrhoval, aby nástupu komunistov k moci zabránil vyhlásením stanného práva. Za svoje postoje bol potom komunistami väznený a sledovala ho štátna bezpečnosť v tomto období sa živil ako hudobník.
Roku 1967 založil "Společnost pro lidská práva"; táto rozosielala do škôl deklarácie OSN o ľudských právach, po invázii vojsk Varšavskej zmluvy do Česko-Slovenska roku 1968 však bola rozpustená. Podpísal Chartu 77 a po zamatovej revolúcii roku 1989 založil "Masarykovo demokratické hnutí". V roku 2004 bol ocenený Radom T. G. Masaryka.
Aljašský ropovod

Aljašský ropovod (ang. Trans-Alaska Pipeline System) je strategicky významný ropovod v USA, tiahnuci sa od severného pobrežia Aljašky k južnému.
V roku 1968 boli na severe Aljašky objavené bohaté ložiská ropy. O deväť rokov neskôr už Spojené štáty uviedli do prevádzky 1 270 km dlhý ropovod, pretínajúci Aljašku od Severného ľadového oceánu (Prudhoe Bay) až k nezamŕzajúcemu prístavu Valdez na južnom pobreží Aljašky. Tu sa ropa prečerpáva do obrovských tankerov a odváža sa do rafinérií v ostatných štátoch USA. Ropovod dopravuje asi 20% celkovej spotreby v USA a jeho vybudovanie stálo 8 miliárd dolárov. Po celej svojej dĺžke sa vplyvom teplôt rozťahuje a zmršťuje až o 240 metrov. 
Ropa sa ťaží z hĺbky 2 700 metrov pod povrchom a jej teplota dosahuje viac ako 60°C. Táto teplota sa však nesmie prenášať do potrubia, lebo to by spôsobovalo roztápanie permafrostu a celá konštrukcia ropovodu by sa zrútila. Preto je celé potrubie izolované a na podpory sa inštalujú teplotné radiátory, ktoré teplotu vyžarujú do priestoru. Potrubie je uložené na valcoch a tak sa môže po dĺžke ľubovolne rozpínať. Dĺžková rozpínavosť sa kompenzuje bočným točením potrubia. Cena výstavby ropovodu sa ropným spoločnostiam vrátila za 2 roky.
Ropná pole bola na Aljaške objevena koncom 60. let 20. stor., ích těžba nebola rentabilná. Impulsom bola až prvá ropná kríza roku 1973 a snaha USA vymanit sa zo závislosti na OPEC.
Miloslav Ducháč

Miloslav Ducháč (* 24. január 1924, Praha, Česko – † 28. apríl 2008, Praha, Česko ) bol český klavirista, skladateľ a aranžér. Svoju profesionálnu kariéru začal ako aranžér v orchestri Bobka Bryena. Od roku 1943 spolupracoval s Karlom Vlachom.
Zoznam piesňovej tvorby (výber).
(/t:) - doteraz nezistený autor textu
Valerius Aedituus

Valerius Aedituus (1. storočie pred Kr.) bol rímsky básnik, člen básnického krúžku združeného okolo Quinta Lutatia Catula. O jeho živote nič nevieme. V diele Aula Gellia sa zachovali dva Aedituove milostné epigramy. Podľa nich možno tvrdiť, že Aedituus sa pokúšal napodobniť epigram alexandrijskej školy.
Grif

Grif (z nem. Griff resp. lat. Gryphus) môže byť:
Blue chip (cenný papier)

Blue chips sú prvotriedne, "spoľahlivé" cenné papiere (najmä akcie); s ich kúpou sa spája menšie riziko. Konkrétne môže ísť buď o akcie podnikov s (dlhodobo) vysokým obratom a vysokou trhovou kapitalizáciou, alebo o akcie veľkých, medzinárodne uznávaných podnikov.
Monotónna funkcia

Monotónna funkcia je súhrnné označenie pre nerastúcu funkciu, neklesajúcu funkciu, rastúcu funkciu a klesajúcu funkciu. Príslušná vlastnosť sa označuje ako monotónnosť funkcie.
Nerastúca a neklesajúca funkcia sa nazývajú aj nerýdzo monotónna funkcia. Rastúca a klesajúca funkcia sa nazývajú aj rýdzo monotónna funkcia. 
Inak povedané - je taká funkcia, (podobná vec - monotónny interval (časť funkcie)), ktorá na svojom definičnom obore buď rastie alebo klesá(čiže aj stagnuje, lebo to nie je ani rast ani klesanie), ale určite nie zároveň klesá, či rastie, určite to zároveň nekombinuje, a je tam definovaná lebo inak by sme nevedeli či rastie či klesá na tom mieste.
Preto taký sínus napríklad monotónny nie je, pretože ten na svojom definičnom obore i stúpa i klesá.
Monotónnosť

Monotónnosť môže byť:
Joseph McCarthy

Joseph Raymond McCarthy (* 14. november 1908, Grand Chute, Wisconsin, USA – † 2. máj 1957, Betheseda, Maryland) bol americký republikánsky politik, senátor za štát Wisconsin a predseda stáleho vyšetrovacieho podvýboru Senátu. Podvýbor viedol v rokoch 1953-54 rozsiahle vyšetrovania ohľadom vplyvu komunistickej strany na vládu.
McCarthy sa počas studenej vojny stal v americkej politike hlavným reprezentantom amerického antikomunizmu. Výraz mccarthizmus, ktorý používali jeho politickí oponenti ako označenie praktik odhaľovania komunistických špiónov a údajných nepodložených obvinení, sa čoskoro rozšíril aj na iné podobné antikomunistické postupy a na celú epochu, v ktorej McCarthy pôsobil.
Nerastúca funkcia

Nerastúca funkcia je funkcia formula_1, v ktorej pre každé formula_2 z definičného oboru funkcie platí formula_3.
Neklesajúca funkcia

Neklesajúca funkcia je funkcia formula_1, pri ktorej pre každé formula_2 z definičného oboru funkcie platí formula_3.
Rastúca funkcia

Rastúca funkcia je funkcia formula_1, pri ktorej pre každé formula_2 z definičného oboru funkcie platí formula_3.
Často býva nesprávne označovaná ako "stúpajúca".
Klesajúca funkcia

Klesajúca funkcia je funkcia formula_1, pri ktorej pre každé formula_2 z definičného oboru funkcie platí formula_3.
Nation of Islam

Nation of Islam ("Islamský národ") je americké združenie moslimov černošského pôvodu. Ide v podstate o moslimskú sektu, ktorej vnímanie islamu sa podstatne odlišuje od ortodoxného hlavného prúdu tohto náboženstva a v niektorých ohľadoch má bližšie ku kresťanstvu. Hnutie zastávalo radikálne názory ohľadom postavenia černochov, ktorých považuje za prvotný a nadradený národ. 
Hnutie založil v júli 1930 Wallace Fard Muhammad, v michiganskom Detroite. V júni 1934 záhadne zmizol a vodcom hnutia sa stal Elijah Muhammad, ktorý ho viedol až do svojej smrti v roku 1975. Na jeho miesto nastúpil syn Warith Deen Mohammed, ktorý hnutie viackrát premenoval a začal transformovať ku tradičnej islamskej viere. 
Po smrti Elijaha Muhammada hnutie prijalo novú doktrínu. Louis Farrakhan ju odmietol a postavil sa na čelo odštiepeneckej skupiny, ktorá sa vrátila k názvu Nation of Islam a k jeho ponímaniu viery. Farrakhan a jeho žiaci zachovávali postoje černošskej nadradenosti a separatizmus. Farrakhan je tiež známy svojimi antisemitskými výpadmi.
Na začiatku 60. rokov preslávil hnutie jeho hovorca a významný politický aktivista Malcolm X (neskôr zavraždený členmi hnutia pre odpadlíctvo).
Blue chip

Blue chip môže byť:
Blue chips je anglický názvo filmu Lanári.
Min

Min môže byť:
Chang-čou

Chang-čou (čín. 杭州 pchin-jin "Hángzhōu") je významné mesto na východe Číny. Je hlavným mestom provincie Če-ťiang (čín. 浙江 pchin-jin "Zhèjiāng"). Za dynastie Sung bolo hlavným mestom krajiny.
Mesto má rozlohu 16 847 km² a žije tu 3,9 milióna obyvateľov, v celej provincii 6,4 milióna. Je jedným z najväčších turistických centier v Číne. Medzi hlavné atrakcie patrí Západné jazero (čín. 西湖/Si-chu, pchin-jin "Xī Hú") a budhistický Kláštor Ling-jin (čín. 靈隐寺/灵隐寺; pchinjin "Língyǐn Sì").
V meste sídli Čeťiangská univerzita (čín. 浙江大学 pchinjin "Zhèjiāng Dàxué"), ktorá sa v roku 2005 umiestnila na 3. mieste v rebríčku univerzít čínskeho týždenníka "21st Century Business Herald".
Chang-čou je komerčným centrom, ktoré ťaží jednak zo svojej polohy vo vyspelých regiónoch východnej Číny, a jednak faktu, že bolo jedným z prvých miest, v ktorom prebehli ekonomické reformy. Mesto je sídlom veľkých koncernov ako Alibaba, automobilka Geely a Wahaha. V high-tech priemyselnej zóne majú svoje výskumné centra Nokia, Motorola a Siemens.
Rút

Rút môže byť:
Nová Bystrica

Nová Bystrica môže byť:
Letničné hnutie

Letničné hnutie (iné názvy: turíčne hnutie, turičnícke hnutie, pentekostálne hnutie, turičníci, letničiari) je prvá vývojová vlna Hnutia obnovy v Duchu Svätom. Letničné hnutie sa objavilo na prelome 19. a 20. storočia v protestantských cirkvách. Názov hnutia je odvodený od židovského sviatku Letnice, čo je starší (ale v slovenskej protestantskej terminológii bežne používaný) výraz pre katolícky sviatok Turíce. 
Počiatky letničného hnutia.
Počiatky obrodných hnutí v protestantských cirkvách siahajú do 19. storočia (predovšetkým Nemecko, Veľká Británia). Za počiatok letničného hnutia v dnešnej forme sa považuje skúsenosť žiakov s darom hovorenia v jazykoch na biblickej škole Bethel vedenej kazateľom Charlesom F. Parhamom v kansaskom meste Topeka (USA) v roku 1901. Parham po prvýkrát sformuloval doktrínu o hovorení v jazykoch ako o „biblickom dôkaze“ krstu v Duchu Svätom. Ďalšou kľúčovou udalosťou bolo prebudenie, ktoré sa začalo na Azusa Street v Los Angeles v roku 1906 pod vedením Parhamovho žiaka, černošského kazateľa Williama J. Seymoura. V oboch prípadoch kresťania svedčili o silnej emocionálnej búrke, ktorú prežívali pri modlitbách a ktorú považovali za svedectvo Božej prítomnosti. Udalosti na Azusa Street, kde sa v priebehu troch rokov konali nepretržité modlitebné zhromaždenia v bývalej budove Africkej metodistickej episkopálnej cirkvi (African Methodist Episcopal Church), podnietili explóziu, ktorá počas dvoch rokov rozšírila nové hnutie na všetky kontinenty. O správach o prebudení informovali noviny nazývané „Apoštolská viera“, ktoré boli zdarma rozosielané až 50 000 čitateľom. Pre letničné bohoslužby boli v tom čase typické dynamické kázne založené na doslovnom výklade Biblie, s prejavmi nadšenia, tlieskanie, kričanie, padanie, pochodovanie a vyháňanie démonov. Medzirasová znášanlivosť na Azusa Street bola pozoruhodnou výnimkou v atmosfére rasizmu a segregácie, ktorá v tej dobe v Amerike panovala.
Charakteristika.
Hlavnou charakteristikou je dôraz na "krst Duchom Svätým". Tento krst sa u kresťana prejavuje kvalitatívne novým prístupom k životu – prerodom alebo "znovuzrodením", zmenou životného štýlu – v angl. tzv. "born-again".
Niektoré známe denominácie.
Dnes tvorí letničné hnutie viac než 14 000 letničných denominácií po celom svete. Patria medzi ne napríklad:
Na Slovensku sa k letničnému hnutiu hlási napr. Apoštolská cirkev, Kresťanské spoločenstvo Milosť.
Verbum

Verbum môže byť: